प्रदेश में अब सेब सीजन भी धीरे-धीरे अब रफ्तार पकड़ने लगा है। अकेले भट्टाकुफर मंडी में रोजाना 4400 से 4500 पेटी सेब पहुंचना शुरू हो गया है, जबकि अभी सेब की जल्दी तैयार होने वाली किस्मे ही मंडियों में पहुंच रही है। इन दिनों 4000 फीट से लेकर 5000 फीट तक ऊंचाई वाले करसोग, कोटखाई, बसलन, ठियोग, रोहड़ू, रामपुर व चौपाल के निचले इलाकों से सेब मंडियों में आ रहा है। सेब का राजा कहे जाने वाला रॉयल सेब भी 20 जुलाई के बाद मंडियों में दस्तक देना शुरु करेगा। इसी तरह अन्य अर्ली वेरायटी का सेब भी सप्ताहभर में मंडी में आ जाएगा। टाइड मेन सेब 800 से 1800 रुपए प्रति पेटी बिका और रेड जून किस्म का सेब 300 से 600 रुपए प्रति पेटी बिका।